《题宋宫赞药州北征图》
清代·顾嗣协

刁斗声中起塞氛，词臣亦复张吾军。王师神武原无敌，儒将风流更不群。

铁马夜嘶千里月，雕旗秋倦万重云。画工自具凌烟手，图出沙场纪旧勋。

作者简介：（1663—1711）清江苏长洲人，字迂客，号依园。少年时即与友人结诗社，后与弟顾嗣立屡为文酒之会。官京卫武学教授，出任广东新会知县，为官廉洁。慕明学者白沙先生(陈献章)之遗风，筑仰止堂，肖像事之。有《依园诗集》。